**Predlog rodarijanskih dogodkov za “100 Gianni Rodari”**

Praznovanje ob stoletnici rojstva Giannija Rodarija

23. oktobra 2020 bomo praznovali stoletnico rojstva Giannija Rodarija (Omegna, 23. oktobra 1920 – Rim, 14. aprila 1980). S predlaganimi dogodki smo želeli predstaviti avtorja del *Favole al telefono (Pravljice po telefonu)*, *La freccia azzurra (Modra puščica), Grammatica della fantasia (Slovnica fantazije) in Introduzione all'arte di inventare storie (Uvod v umetnost ustvarjanja zgodb)*, prejemnik Andersenove nagrade za leto 1970, ki velja za Nobelovo nagrado za mladinsko književnost. Nekaj let je opravljal poklic osnovnošolskega učitelja, bil pa je tudi novinar. V petdesetih letih prejšnjega stoletja je začel objavljati knjige za otroke, ki so tako pri bralcih kot kritikih doživele takojšen uspeh in bile prevedene v vse svetovne jezike.

Oddelek za italijanistiko Fakultete za humanistične študije Univerze na Primorskem bo s sodelovanjem Generalnega konzulata Italije v Kopru, Samoupravne skupnosti italijanske narodnosti Piran in Skupnosti Italijanov Giuseppeja Tartinija iz Pirana skušalo skozi različne prireditve predstaviti revolucionarne poetike Giannija Rodarija, ki želi s svojimi zabavnimi in poučnimi knjigami med mladimi ustvariti novo generacijo strastnih bralcev.

Program dogodkov:

**Potujoča rodarijanska razstava** z naslovom: *“Čudoviti Gianni – Stenska antologija na 21 panojih”.*

Prvotno razstavo je v osemdesetih letih pripravila skupina [Coordinamento Genitori Democratici](http://www.genitoridemocratici.it/un-po-di-storia/), ki sta jo leta 1976 v duhu participativnih gibanj in demokratične prenove tradicionalnih institucij ustanovila Marisa Musu in Gianni Rodari, vsebovala pa je besedila Rodarija in risbe Paole Rodari.

Gre za 21 panojev z ilustriranimi zapisi Giannija Rodarija.

(Odprtje, ki je bilo predvideno za april 2020 na Univerzi na Primorskem, je prestavljeno za nedoločen čas. Če ne prej, bo razstava odprta oktobra 2020, ko bo minilo točno 100 let od rojstva pisatelja, nato pa bo postavljena še v šolah ali italijanskih skupnostih in območnih knjižnicah.)

**Literarno-umetniški natečaj** *“100 Gianni Rodari” – Na krilih fantazije*

Namenjen osnovnošolcem in dijakom.

**FILMI, nastali po delih** Giannija Rodarija

Ob stoletnici rojstva Giannija Rodarija se želimo pokloniti italijanskemu pisatelju in pedagogu z dvema mojstrovinama animiranega filma:

*Il Castello di Carte – Grad iz kart* (10’, 1962), avtorja: Giulio Gianini in Emanuele Luzzati in

*La Freccia Azzurra – Modra puščica* (90’, 1996), režiser Enzo D’Alò, pripovedujeta Dario Fo in Lella Costa.

**Dokumentarni film** *Un sasso nello stagno. Storia e storie di Gianni Rodari (Kamen v ribniku. Zgodovina in zgodbe o Gianniju Rodariju)*

režija, zamisel, scenarij: Felice Cappa

Film je nastal iz arhivskih posnetkov televizije in radia RAI, ki se navezujejo na pisanje Giannija Rodarija, pisatelja, ki je znal pripovedovati o Italiji onkraj otroškega sveta.

**Ustvarjalna delavnica** *Na krilih fantazije, poklon Gianniju Rodariju*

Pripravila Nives Zudič Antonič in Fulvia Zudič

**Recital študentov doktorskega študija italijanistike** *Na krilih fantazije, poklon Gianniju Rodariju*

Pripravila Nives Zudič Antonič in Jessica Acquavita

**Ekskurzija po krajih Giannija Rodarija**

Obisk rojstnega kraja Giannija Rodarija: Omegna in Parka fantazije Gianni Rodari (Parco della Fantasia Gianni Rodari)

in FESTIVALA MLADINSKE KNJIŽEVNOSTI (od 12. do 23. oktobra 2020; zaradi trenutne epidemije je lahko prestavljen na pomlad 2021)

Organizator vseh prireditev je Oddelek za italijanistiko Fakultete za humanistične študije Univerze na Primorskem, v sodelovanju z Generalnega konzulata Republike Italije v Kopru, Samoupravno skupnostjo italijanske narodnosti Piran in Skupnostjo Italijanov Giuseppe Tartini Piran.